钦定古今图书集成/明伦汇编/氏族典/第564卷 > 《凌迪知万姓统谱》 > 诸葛廷瑞
## 钦定古今图书集成/明伦汇编/氏族典/第564卷 > 《凌迪知万姓统谱》 > 诸葛廷瑞

按《万姓𫟅谱》：廷瑞字麟之，南安人。绍兴二十七年进
士。孝宗褒之曰：“卿人材磊落，议论正直，他日当为国
立事。”御札擢起居舍人，充吊祭金国使。卤伴使以三
节人衣带服饰为非，请易之。诘难数四，廷瑞曰：“高宗
升遐，北朝遣使吊祭，纯用吉服，本朝恶其非礼，今已
易服带而来，他岂敢擅？金人露刃驿庭，恐以祸福。”廷
瑞厉声曰：“臣子之心，有死无二，岂遑他恤！”金人不能
夺，为之加礼。使还，除兼兵部侍郎。